**Ο ΠΕΡΙ ΤΗΣ ΚΑΛΥΤΕΡΗΣ ΕΦΑΡΜΟΓΗΣ ΤΟΥ ΤΙΤΛΟΥ VII ΤΟΥ ΤΡΙΤΟΥ ΜΕΡΟΥΣ ΤΗΣ ΣΥΜΦΩΝΙΑΣ ΕΜΠΟΡΙΟΥ ΚΑΙ ΣΥΝΕΡΓΑΣΙΑΣ ΜΕΤΑΞΥ ΤΗΣ ΕΥΡΩΠΑΙΚΗΣ ΕΝΩΣΗΣ ΚΑΙ ΤΗΣ ΕΥΡΩΠΑΙΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ ΑΦΕΝΟΣ ΚΑΙ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ ΑΦΕΤΕΡΟΥ (ΕΦΑΡΜΟΣΤΙΚΕΣ ΔΙΑΤΑΞΕΙΣ) ΝΟΜΟΣ ΤΟΥ 2022.**

|  |  |
| --- | --- |
| Προοίμιο.Επίσημη Εφημερίδα της Ε.Ε:L 14930.4.2021σ.10 | Για σκοπούς καλύτερης εφαρμογής του Τίτλου VII του Τρίτου Μέρους της Συμφωνίας Εμπορίου και Συνεργασίας Μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφ’ ενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφ’ ετέρου,  |
|  | Η Βουλή των Αντιπροσώπων ψηφίζει ως ακολούθως:  |
| Τίτλος | 1. Ο παρών Νόμος θα αναφέρεται ως «ο περί της καλύτερης εφαρμογής του Τίτλου VII του Τρίτου Μέρους της Συμφωνίας Εμπορίου και Συνεργασίας Μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφ’ ενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφ’ ετέρου (Εφαρμοστικές Διατάξεις)» Νόμος του 2022· |
|  |  |
| Ορισμός | 2. (1) Στον παρόντα Νόμο, εκτός αν από το κείμενο προκύπτει άλλη έννοια:  |
|  |  |
| Επίσημη Εφημερίδα τηςE.E: L 190 18.7.2002, σ.1 | «Απόφαση – Πλαίσιο 2002/584/ΔΕΥ του Συμβουλίου» σημαίνει την Απόφαση – Πλαίσιο 2002/584/ΔΕΥ του Συμβουλίου της 13ης Ιουνίου 2002, σχετικά με το ευρωπαϊκό ένταλμα σύλληψης και τις διαδικασίες παράδοσης μεταξύ των κρατών μελών της Ευρωπαϊκής Ένωσης |
|  |  |
|  | «Δημοκρατία» σημαίνει την Κυπριακή Δημοκρατία· |
|  |  |
|  | «ένταλμα σύλληψης» σημαίνει τη δικαστική απόφαση που εκδίδεται με σκοπό τη σύλληψη και παράδοση εκζητούμενου προσώπου μεταξύ της Δημοκρατίας και του Ηνωμένου Βασιλείου, για σκοπούς άσκησης ποινικής δίωξης ή εκτέλεσης στερητικής της ελευθερίας ποινής ή στερητικού της ελευθερίας μέτρου ασφαλείας. |
|  |  |
|  | «Κεντρική Αρχή» σημαίνει το Υπουργείο Δικαιοσύνης και Δημοσίας Τάξεως· |
|  |  |
|  | «Συμφωνία» σημαίνει τη Συμφωνία Εμπορίου και Συνεργασίας Μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφ’ ενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφ’ ετέρου· |
|   |  |
|  | «Τίτλος VII» σημαίνει τον Τίτλο VII του Τρίτου Μέρους της Συμφωνίας, ο οποίος προβλέπει μηχανισμό παράδοσης εκζητουμένων προσώπων βάσει εντάλματος σύλληψης·  |
|  |  |
|  | «Τρίτο Μέρος της Συμφωνίας» σημαίνει το Τρίτο Μέρος της Συμφωνίας, το οποίο αφορά στη Συνεργασία μεταξύ των μερών της Συμφωνίας στον Τομέα Επιβολής του Νόμου και στη Δικαστική Συνεργασία σε Ποινικές Υποθέσεις·  |
|  |  |
|   | (2) Οποιοιδήποτε άλλοι όροι περιέχονται στον παρόντα Νόμο και δεν ερμηνεύονται διαφορετικά, έχουν την έννοια που τους αποδίδεται από τις διατάξεις του Τίτλου VII του Τρίτου Μέρους της Συμφωνίας.  |
|  |  |
| Σκοπός του Νόμου.  | 3. Σκοπός του παρόντος Νόμου είναι: (1) Να ορίσει τις αρμόδιες αρχές της Δημοκρατίας για την εφαρμογή των διατάξεων του Τίτλου VII τoυ Τρίτου Μέρους της Συμφωνίας, αναφορικά με την έκδοση και εκτέλεση ενταλμάτων σύλληψης και τις διαδικασίες παράδοσης εκζητουμένων προσώπων μεταξύ της Δημοκρατίας και του Ηνωμένου Βασιλείου: (α) για την άσκηση ποινικής δίωξης, ή (β) για την εκτέλεση στερητικής της ελευθερίας ποινής, ή στερητικού  της ελευθερίας μέτρου ασφαλείας. |
|  |  |
| Εφαρμογή.97 του 197097 του 1990154(Ι) του 2011175(Ι) του 2013 | 4. Ανεξάρτητα από τις διατάξεις του περί Εκδόσεως Φυγοδίκων Νόμου του 1970, και οποιουδήποτε άλλου νόμου ο οποίος περιέχει διατάξεις αναφορικά με την έκδοση φυγοδίκων, την σύλληψη και παράδοση εκζητουμένου προσώπου μεταξύ Δημοκρατίας και Ηνωμένου Βασιλείου, για σκοπούς άσκησης ποινικής δίωξης ή εκτέλεσης στερητικής της ελευθερίας ποινής ή στερητικού της ελευθερίας μέτρου ασφαλείας, διέπεται από τις διατάξεις του Τίτλου VII του Τρίτου Μέρους της Συμφωνίας, και τις διατάξεις του παρόντος Νόμου.  |
|  |  |
| Αρμόδια δικαστική αρχή έκδοσης εντάλματος σύλληψης στη Δημοκρατία. | 5. Αρμόδια δικαστική αρχή έκδοσης εντάλματος σύλληψης στη Δημοκρατία είναι ο Επαρχιακός Δικαστής στην επαρχία του οποίου υπάγεται η κατά τόπον αρμοδιότητα εκδίκασης της αξιόποινης πράξης για την οποία ζητείται η σύλληψη και παράδοση του εκζητουμένου προσώπου, ή το Δικαστήριο το οποίο εξέδωσε την απόφαση αναφορικά με την ποινή ή το μέτρο ασφαλείας.  |
|  |  |
| Αρμόδια δικαστική αρχή εκτέλεσης εντάλματος σύλληψης στη Δημοκρατία. | 6. Αρμόδια δικαστική αρχή εκτέλεσης εντάλματος σύλληψης στη Δημοκρατία είναι ο Επαρχιακός Δικαστής στην επαρχία του οποίου συλλαμβάνεται το εκζητούμενο πρόσωπο.  |
|  |
| Κεντρική Αρχή. | 7. (1) Τις αρμόδιες αρχές έκδοσης και εκτέλεσης εντάλματος σύλληψης επικουρεί το Υπουργείο Δικαιοσύνης και Δημοσίας Τάξεως, ως Κεντρική Αρχή, ιδίως κατά τη διοικητική διαβίβαση του εντάλματος σύλληψης, καθώς και κατά τη διαβίβαση της σχετικής επίσημης αλληλογραφίας.  (2) Η Κεντρική Αρχή δύναται, επίσης, να προβαίνει στην τήρηση στατιστικών στοιχείων.  |
|  |
| Εξαίρεση ιθαγένειας. | 8. Η παράδοση Κυπρίων υπηκόων σε εκτέλεση εντάλματος των αρχών έκδοσης του Ηνωμένου Βασιλείου επιτρέπεται μόνον εφ’ όσον το Ηνωμένο Βασίλειο παραδίδει, σε εκτέλεση εντάλματος κυπριακής αρχής έκδοσης, υπηκόους του, αντίστοιχα. |
|  |  |
| Αρμόδια αρχή να αποφασίσει σε περίπτωση συρροής αιτήσεων. | 9. (1) Σε περίπτωση που δύο ή περισσότερα κράτη μέλη της Ευρωπαϊκής Ένωσης έχουν εκδώσει ευρωπαϊκό ένταλμα σύλληψης ή ένταλμα σύλληψης για το ίδιο πρόσωπο, αρμόδια αρχή να επιλέξει πιο από αυτά θα εκτελεστεί είναι η αρμόδια δικαστική αρχή εκτέλεσης του εντάλματος, ως αυτή ορίζεται στο άρθρο 6 του παρόντος Νόμου, κατόπιν δέουσας συνεκτίμησης όλων των περιστάσεων και, ειδικότερα: (α) της σχετικής βαρύτητας και του τόπου τέλεσης των αξιόποινων πράξεων, (β) των αντίστοιχων ημερομηνιών των ενταλμάτων σύλληψης ή των ευρωπαϊκών ενταλμάτων σύλληψης,  (γ) κατά πόσον αυτά έχουν υποβληθεί προς το σκοπό της δίωξης, ή προς το σκοπό της εκτέλεσης στερητικής της ελευθερίας ποινής ή στερητικού της ελευθερίας μέτρου ασφάλειας, και  (δ) των νομικών υποχρεώσεων των κρατών μελών όπως αυτές απορρέουν από το ενωσιακό δίκαιο, ιδιαίτερα όσο αφορά τις αρχές της ελεύθερης κυκλοφορίας και των διακρίσεων λόγω ιθαγένειας.(2) Σε περίπτωση που για το ίδιο πρόσωπο έχει υποβληθεί για εκτέλεση ένταλμα σύλληψης και, παράλληλα, αίτηση έκδοσης από τρίτη χώρα, δυνάμει πολυμερούς ή διμερούς σύμβασης που δεσμεύει τη Δημοκρατία, η απόφαση για το κατά πόσον η προτεραιότητα θα πρέπει να δοθεί στο ένταλμα σύλληψης ή στην αίτηση έκδοσης, λαμβάνεται από τον Υπουργό Δικαιοσύνης και Δημοσίας Τάξεως, κατόπιν δέουσας συνεκτίμησης όλων των περιστάσεων και, ειδικότερα:  (α) της σχετικής βαρύτητας και του τόπου τέλεσης των αξιόποινων πράξεων,  (β) των αντίστοιχων ημερομηνιών του εντάλματος σύλληψης και της αίτησης έκδοσης,  (γ) κατά πόσον αυτά έχουν υποβληθεί προς το σκοπό της δίωξης, ή προς το σκοπό της εκτέλεσης στερητικής της ελευθερίας ποινής ή στερητικού της ελευθερίας μέτρου ασφάλειας, και  (δ) των περιστάσεων που μνημονεύονται, σε κάθε περίπτωση, στην εφαρμοστέα σύμβαση.  |
|  |  |
| Αρμόδια αρχή για την παραλαβή αιτημάτων διέλευσης. | 10. Αρμόδια αρχή για την παραλαβή αιτημάτων και όλων των σχετικών εγγράφων για τη διέλευση μέσω της Δημοκρατίας εκζητουμένων προσώπων που παραδίδονται είναι η Κεντρική Αρχή, ως αυτή ορίζεται στο άρθρο 2 του παρόντος Νόμου.  |
|  |  |
| Ευρωπαϊκά εντάλματα σύλληψης και εντάλματα σύλληψης δυνάμει της Συμφωνίας.Επίσημη Εφημερίδα τηςE.Ε: C 384,12.11.2019, σ.1 | 11(1). Ο παρών Νόμος εφαρμόζεται αναφορικά με: (α) ευρωπαϊκά εντάλματα σύλληψης που εκδόθηκαν από το Ηνωμένο Βασίλειο σύμφωνα με την Απόφαση – Πλαίσιο 2002/584/ΔΕΥ του Συμβουλίου, πριν από την λήξη της μεταβατικής περιόδου που προβλέπεται στο Άρθρο 632 της Συμφωνίας όπως αυτό καθορίζεται στο Άρθρο 6 της Συμφωνίας που παραπέμπει στο Άρθρο 126 της Συμφωνίας Αποχώρησης, δηλαδή την 31.12.2020, εφόσον το εκζητούμενο πρόσωπο δεν έχει συλληφθεί με σκοπό την εκτέλεση του εντάλματος πριν από την 31.12.2020.(β) εντάλματα σύλληψης που εκδόθηκαν δυνάμει της Συμφωνίας από την 01.01.2021 και μετά. |
|  |  |
| Έναρξη ισχύος. | 12. Ο παρών Νόμος τίθεται σε ισχύ από την ημερομηνία δημοσίευσης του στην Επίσημη Εφημερίδα της Δημοκρατίας. |